
Krašić - Pribić - Kostanjevac - Tupčina - Sošice - Radina Vas - Jezerine 
(smeđa ruta) 

• Plava ruta Krašić - Škaljevica - Obrež Vinodolski - Vivodina - Jezerine 

• Crvena ruta Krašić - Zorkovac - Trg - Ozalj - Vrhovac - Hrženik 

Preuzmite kartu 



BICIKLISTIČKE KUTI ZMKMAČKE ŽUPANIJE 


Krašić - Zorkovac - Trg - Ozalj - 
Vrhovac - Hrženik 

Krašić - Škaljevica - Obrež Vivodinski - 
Vivodina - jezerine 

Krašić - Pribić - Kostanjevac - 
Tupčina - Sošice - Radina Vas - jezerine 
m 140000 


S parkirališta u Krašiću krenite cestom prema Strmcu Pribičkom , te odmah kod točke 1 i benzinske postaje 
skrenite desno prema zelenim brežuljcima Pribića. Već nakon 500 m vožnje prelazite po prvi put riječicu 
Kupčinu i simpatičan, stari željezni most. Zastanite malo i uživajte. 

Prvi lagani uspon nakon mosta završava raskrižjem gdje treba skrenuti lijevo. Na slijedećem raskrižju s 
pokloncem skrenite Stari željezni mostdesno uzbrdo pokraj kućnog broja 46a. Ovdje počinje malo jači 
uspon. Nakon 200 m na raskrižju sa starim bunarom skrenite lijevo, pa nakon 100 m kod kućnog broja 53 
ponovo lijevo. Nakon ovog još je jedno skretanje lijevo kod kućnog broja 61, ujedno i kraj uspona. 

U selu Pribić rođen je kardinal Franjo Kuharić. Pribić je također poznat po dobro očuvanoj tradicijskoj 
ruralnoj arhitekturi ovog kraja. Mnogo je drvenih kuća s izrezbarenim balkonima - ganjcima i danas bogato 
ukrašenim cvijećem. Pogled iz Pribića lijevo s ceste na Krašić je vrijedan kratke stanke i uživanja u ljepoti 
kraja. Ako usmjerite pozornost na kapelu na brijegu u daljini, uočite da je to kapela Sv. Križa i vidikovac 
Lović (476 m) s dijela plave rute. Lagano se spuštate grebenskom cestom, sve do Y raskrižja gdje 
nastavljate desno cestom uz kućni broj 85, a već 100 m dalje kod raspela skrenite lijevo uzbrdo. 

Slijedi ugodnih 1 km spusta po vijugavoj cestici s pogledom na Pribički Strmac i dvor grkokatoličkih biskupa 
i neobiznatsku kapelu Sv. Marije na otočiću. Na 3,6 km kod vatrogasnog doma skrenite lijevo cestom 
prema crkvi Sv. Siksta u Pribiću Crkvenom. Od crkve nastavite držeći lijevo cestu sve do točke 2 i raskrižja 
s glavnom cestom. Desno uz cestu je trgovina Konzum i bistro. 

Za otprilike 400 m od točke 2 dolazite na raskrižje gdje nastavljate lijevo cestom uz Kupčinu, dok se desno 
odvaja cesta za Dol i Slavetić, te je na taj način moguće povezati kartu 4 s kartom 5 koja upravo završava u 
Slavetiću. Nakon 2 km vožnje dolazite na raskrižje gdje možete skrenuti desno u kanjon riječice Slapnice. 
Kružnu rutu nastavite ravno u Medven Dragi uz kuriju obitelji Medven i nadzornu postaju Parka prirode. U 
svega 800 m udaljenom mlinu-vodenici obitelji Medven na Kupčini pruža se i mogućnost smještaja. 

Odavde nastavite ravno cestom do 4 km udaljenog naselja Kostanjevac, ujedno i središta općine 
Žumberak. U Kostanjevcu možete, po želji, kratko odmoriti u lokalnom bistrou Mateo ili svratiti do 
komercijalnih ribnjaka Deško s gostionicom. Na točki 3 lijevo glavnom cestom za Sošice. Skretanje s rute F 







sastavni je dio karte 6, gdje je i detaljnije opisano. Ruta vodi dalje glavnom cestom kroz Tupčinu i Oštre sve 
do Sošica. Počinju konstantni, jači usponi sve do Sošica (568 m). 


U Tupčini je moguće odmoriti u gostionici - grillu Tena, te ponovo nakon 2 km uspona odmor možete 
potražiti u izletištu Oštre obitelji Stanišić, otvorenom vikendom. Kod kućnog broja 49 na 17,7 km rut, lijevo 
uz cestu je skretanje s rute G , kratica po makadamskoj cesti dužine 4 km. Obzirom na lošiji makadamski 
put preporuča se samo uz poseban oprez! Na 21,6 km od početka rute u Reštovu Žumberačkom prolazite 
uz rodnu kuću Tadije Smičiklasa, hrvatskog povjesničara i političara desno uz cestu. 

Naselje Sošice za razliku od tipičnih žumberački sela raštrkanih po brijegovima ili zbitih u dolini rijeka, 
smjestilo se u prostranoj dolini sošičke visoravni. Naseljem dominiraju dvije crkve, jedna pored druge 
grkokatolička crkva Sv. Petra i Pavla i rimokatolička kapela Uznesenja Blažene Djevice Marije. U naselju je 
vrijedno pogledati etnografsku zbirku žumberačkog kraja u samostanu Sestara bazilijanki, a nedaleko 
naselja je i jama Jazovka te Sopotski slap. Odmoriti i okrijepiti se, moguće je u gostionicama Radić Nas i 
Žumberak. 

Odavde također počinju i markirani planinarski putevi i cesta na Svetu Geru. Smještaj je moguć po 
dogovoru u planinarskoj kući Vodice i spomenutim gostionicama. Ruta od točke 4 vodi lijevo oko 3 km 
uzbrdo do sela Kordići Žumberački. Lijevo se pruža lijep vidik na Sošice. 

Na 27 km od početka rute, 5 skrenite oštro lijevo za Visoče, pripazite na putokaz. Na točki 6 na T raskrižju 
nastavite desno nizbrdo. Na 28,6 km od početka rute desno uz cestu je izvor pitke vode, te spoj ceste s 
kraticom G . Na Y raskrižju koje slijedi skrenite lijevo u Baliće. 

Od Balića sve do skretanja za Budim Vivodinski jaka je nizbrdica, te je potreban oprez i dobra provjera 
kočnica, no isto tako preporuka je povremeno se zaustaviti i uživati u vidicima sve do Kleka u Gorskom 
kotaru, jer ovaj dio vidikovaca na ruti je zaista poseban. Za zaustavljanje su pogodna mjesta zaravni 
(platoi) uz kapele koje prolazite putem. 

Na Y raskrižju na 30,2 km od početka rute skrenite desno, a na raskrižju sa skretanjem za Dojutrovicu 
nastavite ravno cestom. Uskoro ćete ući u selo Radina Vas. Na Y raskrižju nakon Radine Vas, na 31,6 km 
skrenite lijevo. Na slijedećem skretanju desno za Brezje isto tako nastavite ravno cestom sve do točke 7 , 
gdje je oštro skretanje lijevo s ceste za Budim Vivodinski. Potrebno je paziti i uočiti skretanje radi nizbrdice i 
brže vožnje. 

Ovaj dio rute je cross country, odnosno off-road, što znači kroz šumoviti teren i livade, orijentacijski 
zahtjevniji s više uspona moguće i hodanjem s guranjem bicikla po starom lokalnom, pomalo zaraslom, ali 
vidljivom putu. Ukupna dužina mu je oko 4,5 km. Put je lijep jer je grebenski, ali je teži zbog brdovitog 
terena. Alternativni pravac je spust kroz Belošiće do glavne ceste Vivodina - Krašić i nastavak dijelom 
plave rute sve do Krašića udaljenog oko 12 km. Ukoliko smeđu rutu ipak nastavljate avanturističkim, off- 
road dijelom kroz Budim Vivodinski, od raskrižja do Budima V. imate 2,3 km asfaltirane ceste, a zatim na 
raskrižju uz kućni broj 16, skrenite desno na kolni put kroz vinograde i šumu prema selu Galin. 

Na Y raskrižju na kraju vinograda nastavite lijevo, a potom na slijedećem T raskrižju skrenite ponovo lijevo. 
Na 36, 8 km vozite ili gurajte bicikl lagano nizbrdo kroz šumu. Ulazite u selo Galin. Izlazite na raskrižje kod 
poklonca, ovdje skrenite desno nizbrdo i nastavite vožnju asfaltiranom cestom. Na Y raskrižju nakon kraće 
nizbrdice skrenite lijevo za Oštre i Prvince. Počinje uspon. 



8 Na kraju uspona na Y raskrižju skrenite desno, nastavite kraj kućnog broja 51 prema Krajačićima i 
Prvincima. Dolazite do poklonca i nastavljate ravno, ponovo po kolnom putu koji počinje ovdje. Na T 
raskrižju skrenite lijevo za Prvince. Na 38,8 km ste u selu Prvinci, na T raskrižju skrenite lijevo pokraj 
kućnog broja 11 i 6 s pokloncem. Prođite kraći asfaltirani dio ceste i ponovo ste na kolnom dijelu puta 
prema Konjarić Vrhu. Na 39,3 km od početka rute ste na Y raskrižju s pokloncem u Konjarić Vrhu, ovdje 
skrenite desno nizbrdo. Oprez radi jače nizbrdice. Od ovog mjesta ste na asfaltiranoj cesti sve do kraja rute 
u Krašiću. 

9 Na raskrižju s raspelom skrenite desno nizbrdo za Jezerine. Nakon jačeg spusta ulazite u selo Barovka, 
odmah potom dolazite do točke 10, raskrižja s glavnom cestom za Krašić u Jezerinama gdje skrenite lijevo. 
Odmorite se i okrijepite u lokalnom bistrou i trgovini u Jezerinama 13. Nastavite vožnju glavnom cestom, 
pratite opis plave rute dio od Jezerina do Krašića. 

Tehnički opis rute 

1. Na raskrižju s glavne ceste Krašić - Strmac Pribički, prije benzinske postaje kod Agro centra Krašić 
skrenite desno u smjeru Pribića. 

2. Na T raskrižju s glavnom cestom u Strmcu Pribičkom, skrenite desno i nastavite vožnju prema 
Košta nj evcu. 

3. Raskrižje ceste za Stojdragu, Breganu, Samobor desno i ceste za Sošice lijevo. Nastavite vožnju 
cestom lijevo preko mosta u smjeru Tupčine, Oštrca i Sošica. 

4. Y raskrižje s raspelom u Sošicama, vožnju nastavite lijevo uzbrdo prema Kordićima Žumberačkim i 
Radatovićima. Desno cesta vodi u središte Sošica, te dalje prema Svetoj Geri, Blaževom brdu, jami 
Jazovki i Sopotskom slapu. 

5. Oprez na raskrižju.,Potrebno je skrenuti oštro lijevo s glavne ceste u smjeru putokaza za Visoče i 
Petruš Vrh. 

6. Na T raskrižju vožnju rutom nastaviti desno. Lijevo se uz crkvu Sv. Ivana odvaja cesta prema selu 
Visoče. 

7. Na kontinuiranom spustu na oko 33 km od početka rute, smanjite brzinu i uočite oštro skretanje lijevo 
na usku asfaltiranu cesticu za Budim Vivodinski (oznaka skretanja vidljiva je tek iz suprotnog smjera). 

8. Y raskrižje, skrenite desno i nastavite kraj kućnog broja 51 za Krajačiće i Prvince. 

9. Na T raskrižju s raspelom u Konjarić Vrhu skrenite desno nizbrdo za Barovku i Jezerine. Oprez na 
spustu! 

10. Raskrižje s glavnom cestom Vivodina - Krašić u Jezerinama, skrenite lijevo i nastavite prema 
Krašiću. 

Kulturno-povijesne vrijednosti na ruti 

• Dolina riječice Kupčine, razvedenija i prostranija kod Krašića, najznačajnije je i najljepše vodotočje 
Žumberačke gore. Od izvornog područja ispod vrha Pliješ i krške visoravni Blaževo brdo pa do 
naselja Krašić dugačka je oko 20 km. Poznati Sopotski slap nedaleko naselja Sošice i sela Sopote, 
koji se s visine dvadesetak metara kroz šumu i šikaru ruši do starog mlina, jedan je od najzapadnijih 
izvornih krakova riječice Kupčine. Pritoci Kupčine mali su, bistri, brzi potočići koji prolaze najvećim 
dijelom šumovitim predjelima, ali i žumberačkim kršem i kamenitim krajolikom. Jedna od jačih pritoka 
Kupčine slapovita riječica Slapnica, s istoimenim 10 km dugačkim kanjonom s dva slapa i nekoliko 
pećina, tvori poseban prirodni krajolik i zaštićeni prostor. Spomenutim kanjonom možete krenuti 
koristeći kartu broj 6 biciklističkih ruta. 


• Crkva Sv. Siksta, Pribić Crkveni, podignuta je na starokršćanskom lokalitetu, prema nekima već 925. 
godine, svakako je najstarija na ovom području koje je pripadalo Zagrebačkom kaptolu. Kao župna 
crkva spominje se u popisu župa 1334. i 1501. godine. Vanjski izgled crkve odiše srednjevjekovnim 
stilom gradnje, posebno obilježje ove crkve je poligonalni zvonik dograđen 1653. godine. Slični se 
zvonici mogu vidjeti u Sloveniji, a kod nas u ovom kraju još u Sošicama, Volavju i Petrovini. Zvonik 
robusna izgleda zaklanja pročelje, a osobito slikovit dojam ostavlja ulaz u crkvu, udubljen kroz 
masivne zidove zvonika. Zvonik je podignut dok je crkva bila pod patronatom Zrinskih, kratko prije 
nego što su im imanja konfiscirana i predana grkokatoličkim biskupima, koji su dobili imaje u 
Pribićkom Strmcu. 

• Kompleks grkokatoličkog biskupskog dvorca s kapelom Sv. Marije, Strmac Pribićki - Strmac Pribićki 
prvi se put spominje kao posjed 1441. godine. Stari Lovački dvorac Petra Zrinskog, pripao je 1678. 
godine zaslugom zagrebačkog biskupa Martina Borkovića grkokatoličkom biskupu Pavlu Zoričiću, 
koji je podigao i grkokatoličko sjemenište u Zagrebu na Gradecu. Za uzdržavanje tog sjemeništa car 
Leopold darovao mu je zaplijenjeni posjed Zrinskih u Pribićkom Strmcu. Kasnije su se ovdje sklonili 
protjerani Zoričićevi nasljednici, marčanski biskupi. Gabrijel Palković ovamo je 1751. godine prenio 
sjedište nakon što je spaljen samostan u Marci, nedaleko Ivanić Grada (1739.g.), a ovdje je bilo 
grkokatoličko središte sve do preseljenja biskupije u Križevce. Njihov boravak bio je velik poticaj za 
pojačanu izgradnju grkokatoličkih crkava u ovom kraju. Neobizantsku crkvu Blagovijesti (ili 
Navještenja Marijina) na slikovitom otočiću u ribnjaku naručio je biskup Julije Drohobecki, a 
sagrađena je 1911. godine prema projektu arhitekta Stjepana Podhorskog. 

• Kapela Majke Božje Dolske, Dol - na cesti koja se nakon Strmca Pribićkog odvaja desno kroz Dol 
prema Slavetiću, upečatljivog smještaja na brijegu do kojeg se dolazi stubištem, smještena je kapela 
vidljiva u prilazima iz doline riječice Kupčine. Veliko je marijansko svetište koje na blagdan Velike 
Gospe (15.08.) pohode vjernici, a zbog njene ljepote i vrijednosti preporučamo zaustavljanje i posjet. 
Po uzoru na crkvu u Volavju zvonik je oktagonalan, a vidiljivje iz cijelog kraja. Sagrađena je između 
1740.-1753. godine na mjestu starije proštenjarske kapele, žena Petra Zrinskog prikupljala je novac 
za njenu gradnju od plemstva toga kraja, koje je i kasnije bogato darivalo kapelu o čemu svjedoči i 
danas sačuvan vrijedan i bogato oblikovan barokni inventar. Oltari, orgulje i vrlo lijepa rokoko 
propovjedaonica (1767.g.) pripadaju u naše najvrijednije crkvene inventare 18. stoljeća. Kapela je 
oslikana zidnim slikama, i danas ih ubrajamo u jedan od naših najvažnijih slikarskih ciklusa 
(1776.-1780.) U širokim krajolicima, životnim likovima i svjetlom koloritu rokokoa osjeća se utjecaj 
jakog pavlinskog središta u nedalekim Sveticama kraj Ozlja. 

• Kurija obitelji Medven s mlin-vodenicom, Medvenova i Čunkova Draga, nad ulazom u kuću upisana je 
1868. godina, stambena kuća građena je na tradicionalan način, prizemni dio u kamenu, a katni u 
drvu. 

• Crkva Sv. Petra i Pavla, Sošice - podignuta je 1750-1775. godine. Odmah do nje stoji i rimokatolička 
kapela Uznesenja Blažene Djevice Marije iz 17. st., obnovljena u 19. st. 

• Etno zbirka žumberačkog kraja, Samostan sestara Bazilijanki, Sošice 11, tel. 01 6297 559 - 
grkokatolički ženski samostan podignut je 1939. godine, a sestre posebno njeguju ljubav za tradiciju 
žumberačkog kraja i čuvaju vrijednu etnografsku zbirku. 

• Jama Jazovka, Sošice-Sopote, molitveno okupljanje 22.06. 

• Kapela Sv. Ivana Krstitelja, Visoče - građena 1905. godine u tradicionalnim oblicima sakralne 
arhitekture kraja 19. i početka 20.st. U Visoču su još dva interesantna poklonca, Sv. Nikole 
Moreplovca iz 1935. god. i drugi u stilu historicizma s malim oltarom s prikazom Oplakivanja smrti 
Kristove. 


Smještaj i ugostiteljska ponuda 


• Planinarska kuća Vodice, nedaleko Sošica, smještaj, HPD Dubovac, Karlovac, tel.01 3362 725 

• Mlin - vodenica Medven na riječici Kupčini, Čunkova Draga 19, Žumberak, smještaj, tel. 01 6270 
665, 6270 347 

• Caffe bar No. 1, Strmac Pribički 31, Krašić, tel. 01 6270 337 

• Bistro Mateo, Kostanjevac 5, Žumberak, tel. 01 6271 282, 6297 081 

• Komercijalni ribnjak - grill Deško, Kostanjevac 32a, Žumberak, tel. 01 6272 060 

• Krčma i grill Tena, Tupčina 2, tel. 01 6297 038, 098 41 55 49 

• Izletište Oštre obitelji Stanišić, Tupčina bb (Oštre), tel. 01 6297 099, 6297 100, 091 6297 099 

• Gostionica Radić Nas, Sošice 15, Sošice, smještaj, tel. 01 6297 518, 098 1631 080 

• Caffe bar i trgovina In, Jezerine 13, Jezerine, tel. 01 6270 221 

• Speleološki klub Samobor, krški fenomeni i spilje/ jame Žumberka, www.speleo-klub-samobor.hr 

Servisne informacije 

• Turistički ured Krašić, Krašić 101, tel./fax 01 6270 910, e-mail: krasic @ tzzz.hr : zumberak @ tzzz.hr 

• Turistički ured Ozalj, Kurilovac , tel. 047 731 196, www.tzkz.hr 

• Policijska postaja Jastrebarsko, Ivane Brlić Mažuranić 1, Jastrebarsko, tel. 01 6281 033 

• Policijska postaja Ozalj, Kurilovac, Ozalj, tel. 047 731 024 

• Dom zdravlja Jastrebarsko, Ulica kralja Tomislava 29, tel. 01 6281 282, 6281 504 

• Dom zdravlja Ozalj, Kolodvorska ulica, Ozalj, tel. 047 731 002 

• Benzinska postaja Petrol, Kurilovac, Ozalj, tel. 047 732 444 

• Benzinska postaja OMV Istrabenz, Karlovačka cesta, tel. 047 731 744 

• Servis bicikla Bađek, Kolodvorska 18, Jastrebarsko, tel. 01 6283 043 

• Vulkanizerska radionica Penić, Karlovačka cesta, Ozalj, tel. 047 731 333 

• Bankomati - Zagrebačka banka, Braće Kazić 4 i 7, Jastrebarsko i Krašić 97, Krašić 

• Bankomati - Karlovačka banka, Trg braće Radić, Ozalj 

• Bankomati - Privredna banka, Trg braće Radić, Ozalj 

Karta 4 — Plava ruta 

tzzz.hr/biciklisticke-karte/karta-4/plava-ruta 


Krašić - Škaljevica - Obrež Vinodolski - Vivodina - Jezerine 
Preuzmite kartu 


Rutu započnite u središtu naselja Krašić s parkirališta nedaleko crkve Presvetog Trojstva (pogodno za 
ostavljanje automobila). 1 Krenite cestom oko 400 m u smjeru Jastrebarskog i odmah nakon mosta skrenite 
s glavne ceste desno uzbrdo. Nakon jačeg, ali kratkog uspona dolazite na lijepi vidikovac na Krašić s 
klupicom prikladnom za kraći odmor. 

Na 1,4 km od početka rute na raskrižju nastavite lijevim krakom ceste. 200 m od raskrižja desno se s 
glavne ceste odvaja prilazni put kroz borik do kapele Sv. Ivana Krstitelja. Ruta nastavlja dalje grebenskom, 
lagano valovitom cestom kroz Hrženik i Škaljevicu s lijepim vidicima na vinograde i klijeti. 2 Na 5,7 km od 
početka rute kod raspela skrenite desno u smjeru putokaza Ferenci. 

Oprez slijedi jača nizbrdica, mostić preko potoka Bukovica i jači, konstanti uspon uz selo Ferenci do kapele 
Sv. Duha i točke 3 , gdje na raskrižju treba skrenuti lijevo prema Gornikima Vivodinskim. Nakon 
zahtjevnijeg uspona slijedi relaksirajuća vožnja pitoresknom cesticom koja prijeći strme padine ispod 
Donjeg i Gornjeg Lovića. U Obrežu Vivodinskom usmjerite pozornost desno uz cestu na kapelu Sv. Nikole 
okruženu grobljem, barokiziranu u 18. stoljeću. 

Relaksirajućom vožnjom nizbrdo spustili ste se već gotovo do same obale rijeke Kupe. Neočekivane 
promjene i raznolikost pejzaža u vožnjama ovim krajem oduševljavaju, ponekad i iznenađuju, sve ljubitelje 
boravka u prirodi. Tako nakon pitomih vinorodnih brežuljaka i strmih travnatih jugoistočnih padina Lovića, 
ulazite u nešto tamniju, šumovitiju nizinu rijeke Kupe. I ovdje su na samoj obali rijeke prisutne kuće za 
odmor. Kupa je odmah lijevo uz cestu iza šumovitih krošnji. Njenu blizinu osjećate u svježini zraka i u zvuku 
rijeke dok pada preko mnogobrojnih kaskada i slapova. 4 Na samoj ste granici Parka prirode, ali i državnoj 
granici sa susjednom Republikom Slovenijom i Europskom Unijom. 

Vožnju rutom nastavite desno uz riječicu Kamenicu prema Vivodini. Ukoliko želite još neko vrijeme produžiti 
vaš boravak uz rijeku, a k tome ste ljubitelj podzemnog svijeta, svakako skrenite s rute oznakom C prema 
Kamanju. Oprez jer ćete jednom biciklom, a zatim drugi put i pješice morati prijeći željezničku prugu. Pratite 
prilazni putokaz špilji, a zatim planinarsku markaciju. Špilja je odavna poznata prastanovnicima i 
stanovnicima ovoga kraja, a za turiste je otvorena nakon jednogodišnjeg uređenja još 2. rujna 1928. 
godine. Špilju Vrlovku ukupne duljine 380 m, moguće je posjetiti u svako doba godine, ali u dogovoru s 
vodičem. Posjet traje oko pola sata. Posebno je interesantan ulazni dio špilje zbog blizine rijeke Kupe, dok 
su u špilji zanimljivi sigasti ukrasi i podzemna jezerca. 

Prije nastavka vožnje u Kamanju se možete odmoriti i opskrbiti, te pogledati lijepu župnu crkvu Sv. Marije. 
Od mosta na Kupi do Vivodine je 5 km ugodne vožnje hladovinom kroz dolinu uz samu državnu granicu. 
Granicu ovdje trenutno nije moguće preći osim u slučaju lokalnog stanovništva. 

Zadnjih 1 i pol kilometar prije Vivodine uspinjete se lagano u serpentinama sve dok ne ugledate župnu 
crkvu Sv. Lovre, jedan od najvrijednijih spomenika baroknog graditeljstva ozaljskog kraja. Duboki dolovi, 
raštrkani zaseoci, vinorodni brežuljci, svi će vas spomenuti prizori oduševiti dok odmarate u središtu 
vivodinskog kraja, poznatog po janjetini i kvalitetnim vinima. 




Od Vivodine nastavite dalje glavnom cestom. 5 Na 22,8 km ove kružne rute prolazite kroz naselje Dvorište 
Vivodinsko, a samo 1 km dalje dolazite do točke 6 . Skretanje s rute D vodi do kapele Sv. Križa i jednog od 
najljepših vidikovaca biciklističkih ruta Parkom prirode Žumberak - Samoborsko gorje. Put je dobro 
označen drvenim putokazima “Vidikovac” sve do vrha (476 m). Uspon je zahtjevan i konstantan, a vodi 
uskom, vijugavom asfaltiranom cesticom. Na vidikovcu i danas stoji ploča s natpisom iz 1878. godine: “Tko 
nije bio na Loviću, taj se nije nagledao hrvatske domovine!” Riječi su to velikog hrvatskog pedagoga i 
književnika Davorina Trstenjaka čiji je doživljaj prirode s jedinstvenog vidikovca na planinske vrhunce i 
široku pokupsku ravnicu ostao zapisan za sve buduće generacije koje ovdje dođu. Stol i klupice u hladovini 
stabla uz kapelu Sv. Križa (vidikovac) kao stvoreni su za odmor i istinsko uživanje u pogledu kao iz 
zrakoplova. 

Spustite se istim putem kroz zaselak Maljani, do glavne ceste Vivodina - Krašić i nastavite desno do 
Jezerina. Prije Jezerina je nizbrdica s dva jača zavoja, stoga prilagodite brzinu vožnje. U Jezerinama je 
sjecište plave i smeđe rute. Moguć je odmor u bistrou s trgovinom Jezerine 13. Iz središta Jezerina još je 
jedan jači uspon na prijevoj do točke 7 . Potreban je ponovo oprez na spustu koji slijedi prije ulaska u 
Kućer, a zatim i Krašić. Pri ulasku u Krašić na 32,1 km od početka rute usmjerite pozornost na drvenu Etno 
kuću - Stara hiža Mrzljak desno uz cestu, posjet etnografskoj zbirci moguć je uz najavu obitelji Božidara 
Ćuka. Preporuka je također i posjet Spomen sobi blaženog Alojzija Stepinca u župnom dvoru crkve 
Presvetog Trojstva. 

Tehnički opis rute 

1. Parkiralište nedaleko središta Krašića i crkve Presvetog Trojstva. 

2. Na raskrižju s raspelom u Škaljevici skrenite desno u smjeru putokaza Ferenci, slijedi dugačka 
strmija nizbrdica, a zatim zahtjevnija uzbrdica u smjeru kapele Sv. Duha. 

3. Na raskrižju skrenite lijevo u smjeru Gornika Vivodinskih i Obreža Vivodinskog. 

4. Oprez! Raskrižje s glavnom cestom Vivodina - Ozalj, odnosno Kamanje - Žakanje. Na raskrižju 
skrenite desno kroz dolinu uz riječicu Kamenicu prema Vivodini. Lijevo se odvaja skretanje s rute C u 
smjeru Kamanja i špilje Vrlovke. 

5. T raskrižje nakon Vivodine. Vožnju rutom nastavite ravno glavnom cestom prema Dvorištu 
Vivodinskom. Desno se cesta odvaja za Hodince, a lijevo za Belošiće i Dojutrovicu. 

6. Na raskrižju dviju cesta nastavite ravno. Odavde imate još oko 3,5 km do Jezerina odnosno oko 8 km 
do Krašića. Onima koji mogu i žele više, preporuka je skretanje s rute D do jednog posebnog mjesta 
na ruti. 

7. Raskižje dviju cesta na prijevoju s lijepim vidicima na cijeli kraj. Nastavite nizbrdo u serpentinama 
prema Krašiću. Lijevo uzbrdo odvaja se cesta za živopisna naselja Donje i Gornje Prekrižje. 

Kulturno-povijesne vrijednosti na ruti 

• Kapela Sv. Duha, Gornji Ferenci, značajniji spomenik kasnobaroknog graditeljstva ovog kraja. 

• Kapela Sv. Nikole u Obrežu Vivodinskom okružena je grobljem, obnovljena je i barokizirana u 18. st. 

• Špilja Vrlovka - Kamanje, vodič Damir Materljan, mob. + 385 98 245 189, Krunoslav Mlačak, mob. 
098 441 811, tel. 047 642 288, e-mail: opcina-kamanje@ka.t-com.hr. Posjet po najavi. 

• Župna crkva Sv. Lovre, Vivodina, s lijepom baroknom kapom, lanternom i lukovicom. I vanjski dio 
crkve, a osobito unutarnji prostor s vrijednim inventarom odaje vrsne graditelje i osebujni barokni plan 
gradnje. 


Za posjet kulturno-povijesnim vrijednostima u Krašiću i okolici vidi rutu Dolinom rijeke Kupe do Ozlja i 
vinorodnih brežuljaka. 

Prikladna odjeća potrebna je za posjet sakralnim objektima. 

Smještaj i ugostiteljska ponuda 

• Gostionica Vivodina, Vivodina 3, tel. 047 753 111 

• Krčma Kod veselog Mike, Vivodina 5, tel. 047 753 122 

• Caffe bar i trgovina In, Jezerine 13, Jezerine, tel. 01 6270 221 

Servisne informacije 

• Turistički ured Krašić, Krašić 101, tel./fax 01 6270 910, e-mail: krasic@tzzz.hr; zumberak@tzzz.hr 

• Turistički ured Ozalj, Kurilovac , tel. 047 731 196, www.tzkz.hr 

• Policijska postaja Jastrebarsko, Ivane Brlić Mažuranić 1, Jastrebarsko, tel. 01 6281 033 

• Policijska postaja Ozalj, Kurilovac, Ozalj, tel. 047 731 024 

• Dom zdravlja Jastrebarsko, Ulica kralja Tomislava 29, tel. 01 6281 282, 6281 504 

• Dom zdravlja Ozalj, Kolodvorska ulica, Ozalj, tel. 047 731 002 

• Benzinska postaja Petrol, Kurilovac, Ozalj, tel. 047 732 444 

• Benzinska postaja OMV Istrabenz, Karlovačka cesta, tel. 047 731 744 

• Servis bicikla Bađek, Kolodvorska 18, Jastrebarsko, tel. 01 6283 043 

• Vulkanizerska radionica Penić, Karlovačka cesta, Ozalj, tel. 047 731 333 

• Bankomat - Zagrebačka banka, Braće Kazić 4 i 7, Jastrebarsko i Krašić 97, Krašić 

• Bankomat - Karlovačka banka, Trg braće Radić, Ozalj 

• Bankomat - Privredna banka, Trg braće Radić, Ozalj 




Karta 4 — Crvena ruta 

Krašić - Zorkovac - Trg - Ozalj - Vrhovac - Hrženik 
Preuzmite kartu 


Rutu započnite u središtu naselja Krašić na parkiralištu nedaleko crkve Presvetog Trojstva (pogodno za 
ostavljanje automobila) 1 Krenite cestom u smjeru Jastrebarskog i na raskrižju kod kapele-poklonca Sv. 
Obitelji u naselju Brezarić skrenite desno prateći putokaz za Golf & Country Club u Mirkopolju odnosno 
putokaz za Ozalj. 

Nastavite ravno asfaltiranom cestom lagano uzbrdo, a zatim nizbrdo. Na 3,5 km od početka rute s desne 
strane prilazi glavna cesta iz smjera Slovenije i Ozlja. Ovdje nastavite još 100 m ravno i kod ploče Golf & 
Country Club “Dolina kardinala” skrenite desno 2 . Vozite uz ogradu golf terena. Na prvom raskrižju nakon 
što ste prošli glavni ulaz i zgradu golf kluba, skrenite lijevo uz ogradu golf terena. Na slijedećem raskrižju 
ponovo skrenite lijevo na makadamsku cestu. 

Zastanite u vožnji i pogledajte iza sebe desno u daljini preko livada ugledati ćete Stari grad Ozalj. Nakon 1 
km vožnje izlazite na asfalt i skrećete desno uz Kupu prema Zorkovcu. Prolazite vrlo lijepim krajem, blizina 
obala rijeke Kupe i hladovina ovdašnjih šuma primamile su ovdje mnogo vikendaš. 

Željeznički most u blizini Ozlja kod ulazne ploče u mjesto Zorkovac na Kupi napuštate područje Zagrebačke 
županije i ulazite u Karlovačku županiju. Lijevo uz vijugavu cesticu kojom napredujete dolinom Kupe, 
svojim lijepim položajem privlači pozornost i daje osobit pečat krajoliku stara kurija Zorkovac. U samom 
mjestu Zorkovac prolazite uz kapelu Sv. Jelene, a na slijedećem raskrižju s glavne ceste skrenite desno 
prema starom željezničkom mostu na Kupi. 

3 Odmah nakon prelaska pruge skrenite stazicom desno uz prugu do mosta. S lijeve strane mosta osiguran 
je prijelaz za pješake i bicikliste ogradom odvojen od same pruge. Travnata obala rijeke Kupe ljeti je plaža i 
mjesto razonode za lokalno stanovništvo. 4 Po prelasku mosta nastavite asfaltiranom cestom desno u 
smjeru Trga i Ozlja. Proći ćete i kroz selo Ozaljsko Polje. Na raskrižju cesta skrenite desno uz samu obalu 
Kupe do mjesta Trg. 5 Na slijedećem raskrižju u mjestu Trg pratite putokaz 2 km do Ozlja i skrenite lijevo. 

Skretnjem s rute A predlažemo posjet vrijednoj crkvi Svih Svetih u Trgu, drevnom, srednjevjekovnom 
naselju, s kulturnim i etnološki zanimljivim blagom - bijelim narodnim nošnjama i u žena karakterističnim 
oglavljem zvanim jalba, izrađenim prastarom slavenskom tehnikom. 

Na cesti Trg - Ozalj s lijeve strane prolazite uz Etno-park, sklop drvenih kućica pokrivenih škopom 
(slamnatim krovom), pod upravom muzeja u Ozlju. Preporuka je zadržati se u Ozlju i pogledati staru 
hidrocentralu grada Karlovca poznatiju kao Munjara, a skretanjem s rute B možete obići Stari grad Ozalj s 
muzejom, župnu crkvu Sv. Vida ili označenom planinarskom stazom prošetati do najvišeg vrha ozaljskog 
kraja Vodenice (537 m). U središtu Ozlja na Trgu braće Radić kod autobusnog kolodvora, moguće je 
odmoriti i okrijepiti se u jednom od bistroa. 

6 Iz središta Ozlja uz staru hidrocentralu, nastavite vožnju ravno preko mosta na Kupi glavnom cestom za 
Krašić udaljen 10 km. 7 U Zajačkom Selu skrenite lijevo uzbrdo s glavne ceste za Krašić u smjeru Vrhovca i 
Škaljevice. Slijede dva zahtjevnija uspona do župne crkve Sv. Kuzme i Damjana. I dalje ćete se lagano 




uspinjati, a grebenski položaj ceste dati će vam priliku za fantastične poglede na obije strane. 8 Na prvom 
raskrižju s raspelom skrenite desno prema Škaljevici. 

U blizini Skaljevice odavde se pružaju zaista jedinstveni vidici na cijeli ozaljsko-vivodinski kraj s 
vinogradima i vinskim klijetima. Nastavite voziti ravno asfaltiranom cestom. 9 Na slijedećem raskrižju s 
raspelom skrenite desno za Hrženik, a lijevo je oznaka za Ference i križanje s plavom biciklističkom rutom. 
Odvojak cestice na lijevo s glavne ceste vodi kroz mali borik do kapele Sv. Ivana Krstitelja na povišenom 
položaju neposredno iznad Krašića s lijepim vidikom na krašićko-slavetićki kraj. 

Od kapele se vratite na glavnu cestu i nastavite prema Krašiću, 10 tako da na prvom raskrižju skrenete 
desno uzbrdo prema Krašiću. Za sam kraj lagana nizbrdica 11 do raskrižja s glavnom cestom Jastrebarsko 
- Krašić. Ovdje skrenite lijevo za Krašić. Nakon kraćeg odmora prijedlog je pogledati Spomen sobu 
blaženog Alojzija Stepinca i Etno hižu Mrzljak ili napraviti kakav zgodan izlet do kanjona Slapnice i Parka 
prirode Zumberak - Samoborsko gorje. 

Tehnički opis rute 

1. Parkiralište nedaleko središta Krašića i crkve Presvetog Trojstva. 

2. Skrenite desno s glavne ceste uz Golf & Country Club Dolina kardinala. 

3. U Zorkovcu na prvom raskrižju nakon kapele Sv. Jelene skrenite desno s glavne ceste prema Kupi. 
Vozite ravno sve do željezničke pruge. 

4. Prelazite željeznički most preko rijeke Kupe. Nakon mosta nastavite desno u smjeru Trga. 

5. U mjestu Trg skrenite lijevo glavnom cestom prateći oznaku skretanja za Ozalj. Desno je skretanje s 
rute A do središta mjesta Trg i crkve Svih Svetih. 

6. Prelazite most preko rijeke Kupe u Ozlju uz samu staru hidrocentralu “Munjara”. Pratite desno glavnu 
cestu za Krašić. 

7. Skrenite lijevo uzbrdo s glavne ceste, pored gostionice i trgovine u smjeru Vrhovca. 

8. Na 21. km od početka rute na raskrižju s raspelom nastavite ravno prema Škaljevici. Lijevo se cesta 
odvaja prema Kupi. 

9. Otprilike oko 600 m nakon točke 8 na slijedećem raskrižju s raspelom nastavite ravno u smjeru 
Škaljevice i Hrženika. Ova točka je mjesto križanja crvene i plave rute. 

10. Na raskrižju dviju cesta nastavite desnom cestom i dalje po grebenu prema Krašiću. 

11. Oprez! Prilagodite brzinu vožnje, jer nakon nizbrdice izlazite na glavu cestu Jastrebarsko - Krašić. 
Skrenite lijevo preko mosta i ponovo ste u središtu naselja Krašić. 

Kulturno-povijesne vrijednosti na ruti 

• Spomen soba bi. Alojzija Stepinca u župnom dvoru Krašić, ovdje je bi. A. Stepinac proveo posljednje 
godine svog mučeničkog života. Rođen je u Brezariću. Tel. 1 6270 003, 6270 703. Posjet moguć uz 
najavu. 

• Zavičajna zbirka krašićkog kraja u Staroj hiži Mrzljak, nekadašnja pučka čitaonica i kuća sestre bi. A. 
Stepinca, Josipe Mrzljak. Od župne crkve 500 m cestom u smjeru Kućer- Jezerine. Tražiti Božidara 
Ćuka, vlasnika izloženih eksponata, tel. 6270 510, 098 9014 934. 

• Župna crkva Presvetog Trojstva, starija građevina potječe iz 15. st., dok je današnja crkva sagrađena 
1915.g. prema projektu arh. Stjepana Podhorskog. Stara gotička građevina sačuvana je kao 
pokrajnja kapela. U kapeli je sačuvan vrijedan barokni oltar Presvetog Trojstva. Na zidu svetišta 
nalazi se slika «Posljednje večere» Marka Rašice. Crkva je nacionalne spomeničke vrijednosti, jer 
gotičko svetište i sačuvane freske, barokni (moderno preoblikovani) zvonik i bivši glavni oltar, te novo 


sagrađena crkva danas čine jedinstveni kompleks ijedan od najboljih primjera prilagođavanja i 
uklapanja stare arhitekture i starih vrijednosti u modrenu arhitekturu u Hrvatskoj. 

• Kapela Sv. Obitelji, Brezarić, sagrađena 1895. g. prema nalogu Mns.Dr. Matije Stepinca, koji je 
1918.g. u njoj sahranjen. Oltar Sv. Obitelji iz vremena gradnje. 

• Crkva Svih Svetih, Trg - jedna je od najstarijih crkava u ovome kraju, spomenuta je još 1334.g., a 
postojala je i ranije, barokizirana, s gotičkim svetištem, značajan spomenik kulture po vrijednosti 
graditeljskog nasljeđa i sačuvanom starom inventaru. 

• Stari grad Ozalj na samoj kamenoj litici nad Kupom, sagradio gaje Nikola grof Zrinski 1556. g. Nakon 
1670. g. pa sve do danas u posjeduje Družbe «Braća Hrvatskog Zmaja». U grad se ulazi s južne 
strane preko drvenog mosta, nekoć pokretnog s lancima. U starom gradu je i Muzej otvoren od 
utorka do nedjelje od 11 do 17 sati, ponedjeljkom zatvoren, tel. 047 731 170, 732 167. 

• Župna crkva Sv. Vida, Ozalj iz 1668. g. kada je obnovljena, sa zaobljenim svetištem i zvonikom pred 
zapadnim pročeljem. 

• Kapela Sv. Florijana na ozaljskom groblju pripada kategoriji jednostavnih baroknih građevina. 

• Munjara grada Karlovac podignuta ovdje 1907/ 8. g. , gospodarski objekt s tri ugrađena generatora, 
ukupne snage 3,5 megavvatta. Kamena neorenesansna palača s krunasto nazubljenim ukrasima i 
skladnim arkadama, smještena iznad ozaljskog slapa, okružena smrekama, ostavlja bajkovit dojam. 

• Vrhovac, župna crkva Sv. Kuzme i Damjana s vitkim zvonikom, obnovljena i barokizirana u 18.st. 

• Kapela Sv. Ivana Krstitelja, Hrženik, oko 1780. g. sagrađena je na mjestu srušene drvene kapele. 
Cijela kapela oslikana je vrijednim iluzionističkim zidnim slikama, sačuvan je barokni inventar. 

Smještaj i ugostiteljska ponuda 

• Hotel Jaska, Dr. Franje Tuđmana 51, Jastrebarsko, tel. 01 6281 044, fax. 6283 580 

• Motel Pavlaković, Karlovačka cesta 93, Ozalj, tel. 047 731 153 

• Mlin - vodenica Medven na riječici Kupčini, Čunkova Draga 19, Žumberak, smještaj, tel. 01 6270 
665, 6270 347 

• Bistro Frenki, Krašić 101, tel. 01 6270 810 

• Restoran Ozljanka, Kurilovac 3, Ozalj, tel. 047 731 129 

• Restoran Azelija, Karlovačka cesta 93, Ozalj, tel. 047 731 153 

• Pizzeria Lav, Zajačko Selo 21a, tel. 047 732 461 

• Obiteljsko gospodarstvo Šoštar, Vrhovac 63, tel. 047 731 848, 091 5646 968 

• Golf & Country Club “Dolina kardinala" - obiteljsko igralište, golf vježbalište i profesionalni golf teren 
sa 18 rupa, tel. 01 370 11 34, 370 44 22, 047 731 100, www.croatia-golf.hr 

• Park prirode Žumberak-Samoborsko gorje, Nadzorna postaja u kuriji Medven, Medvenova Draga 13 
i 

• Eko centar Slani Dol, tel. 01 3327 660 3327 661, www.ppzsg.org 

• SRC Svetojanske toplice, Jamnica d.d., Gorica Svetojanska, otvoreni bazeni, tel. 01 6294 730. 

Servisne informacije 

• Turistički ured Krašić, Krašić 101, tel./fax 01 6270 910, e-mail: krasic@tzzz.hr; zumberak@tzzz.hr 

• Turistički ured Ozalj, Kurilovac , tel. 047 731 196, www.tzkz.hr 

• Policijska postaja Jastrebarsko, Ivane Brlić Mažuranić 1, Jastrebarsko, tel. 01 6281 033 

• Policijska postaja Ozalj, Kurilovac, Ozalj, tel. 047 731 024 

• Dom zdravlja Jastrebarsko, Ulica kralja Tomislava 29, tel. 01 6281 282, 6281 504 

• Dom zdravlja Ozalj, Kolodvorska ulica, Ozalj, tel. 047 731 002 

• Benzinska postaja Petrol, Kurilovac, Ozalj, tel. 047 732 444 





• Benzinska postaja OMV Istrabenz, Karlovačka cesta, tel. 047 731 744 

• Servis bicikla Bađek, Kolodvorska 18, Jastrebarsko, tel. 01 6283 043 

• Vulkanizerska radionica Penić, Karlovačka cesta, Ozalj, tel. 047 731 333 

• Bankomat - Zagrebačka banka, Braće Kazić 4 i 7, Jastrebarsko i Krašić 97, Krašić 

• Bankomat - Karlovačka banka, Trg braće Radić, Ozalj 

• Bankomat - Privredna banka, Trg braće Radić, Ozalj 




